Өзбекстанда 100 мың сумдық банкнот шығарып жатқан құрылғы істен шыққан
"Өзбекстанда 100 мың сумдық банкнот шығарып жатқан құрылғы істен шыққан" | "https://abai.kz/post/84738"
TITLE: Өзбекстанда 100 мың сумдық банкнот шығарып жатқан құрылғы істен шыққан
URL: https://abai.kz/post/84738
META: "Өзбекстанда 100 мың сумдық банкнот шығарып жатқан құрылғы істен шыққан" | "https://abai.kz/post/84738"
DATE: 28.01.2019
AUTHOR(s): Abai.kz
TOTAL WORDS: 137
TEXT: Өзбекстанда ұлттық валютаны және өзге елдің ақшасын қайта басып шығаратын екі құрылғы істен шыққан. Осы процеске тікелей қатысы бар шенеунік техниканың бұзылуына ақша басып шығаратын фабрика орналасқан Ташкенттегі Юнусабад ауданында электрдің жиі сөнетіні себеп болды деп хабарлайды. Енді бір шенеунік 2000 жылдың басында шетелден әкелінген жабдықтың әбден ескіргенін айтады. Өзбекстанның Орталық банк жанындағы "Мемлекеттік белгі" өндіріс бірлестігі мұның бәрі дақпырт сөздер деп мәлімдеді. Осыған дейін Наурыз мейрамына дейін Өзбекстанда 100 мың сумдық купюра айналымға шығатыны хабарлаған. 16 қаңтарда ел парламенті банкноттың жаңа үлгісі мен дизайнын қабылдаған. Енді бұл құжатқа ел президенті қол қоюы керек. "Қазір қоймада 100 мыңдық купюралар бар, бірақ олар жеткіліксіз. Оларды тек президент әкімшілігіндегі қызметкерлерге ғана береді. Қазір ақшаны басып шығаратын екі бірдей техника бұзылып тұр. Бұл үлкен жанжалға айналуы мүмкін", – дейді шенеунік. Ақша шығаратын бір машинканың құны - 3 млн еуро. Abai.kz
